това.
 6. Когато хартиена лицензия или извлечение бъдат загубени или унищожени и загубеният или унищоженият документ бъде използван изцяло или частично единствено за освобождаване на остатъка от обезпечението за допускане за свободно обращение или износ, посочено в оригиналната лицензия, се прилагат следните условия:
 а)
 титулярят или неговият правоприемник могат да поискат от издаващия лицензиите орган да издаде дубликат на лицензията или извлечението, който да бъде съставен и заверен по същия начин като оригиналния документ. Дубликат на лицензия или извлечение се издава само веднъж;
 б)
 издаващият лицензиите орган може да предостави на титуляря или правоприемника дубликат на лицензията или извлечението, с ясно обозначение „дубликат“ на всеки екземпляр;
 в)
 дубликатът на лицензията или извлечението се представя на митническия орган, който отговаря за декларацията за допускане за свободно обращение или за износ, когато тази декларация е била приета при условия на изгубена лицензия или извлечение. Този митнически орган прави вписвания в дубликата и го заверява относно допускането за свободно обращение или износа, осъществени съгласно оригиналната лицензия или извлечение.
 Член 16
 Форсмажорни обстоятелства
 1. Компетентният орган на държавата членка, който е издал лицензията или извлечението, може да признае случай на форсмажорни обстоятелства, като вземе предвид член 50 от Регламент за изпълнение (ЕС) No 908/2014 на Комисията (23) и реши:
 а)
 да отмени задължението продуктите и количеството, посочени в лицензията, да бъдат допуснати за свободно обращение или изнесени за срока на валидност на лицензията, както е посочено в член 14, параграф 1 от настоящия регламент, и да освободи обезпечението, или да удължи срока на валидност на лицензията с максимум 180 дни след изтичането на първоначалния срок на валидност на лицензията, като вземе предвид обстоятелствата в конкретния случай; или
 б)
 да удължи срока за представяне на доказателството за допускане за свободно обращение или износ, посочен в член 14, параграф 6 от настоящия регламент, в рамките на ограниченията, предвидени в тази разпоредба, без частична загуба на обезпечението.
 Всяко решение, взето съгласно буква а), се отнася единствено до количеството от продукта, което не е могло да бъде допуснато за свободно обращение или изнесено в резултат на форсмажорни обстоятелства.
 2. В своето уведомление съгласно член 50, параграф 4 от Регламент за изпълнение (ЕС) No 908/2014 на Комисията компетентните органи информират Комисията за съответните продукти с техния код по КН и за съответните количества и посочват дали се отнася за допускане за свободно обращение или за износ и дали се отнася за отмяна на лицензия или удължаване срока на валидност на лицензия или срока за представяне на доказателство за допускане за свободно обращение или износ, посочвайки новия срок. Комисията уведомява за това другите компетентни органи чрез своя специализиран уебсайт, до който имат достъп издаващите лицензии органи и митническите органи.
 3. Ако, докато чакат решение относно форсмажорни обстоятелства, титуляр или правоприемник заявят, че им се налага да използват отново лицензията за количеството, спрямо което не са били заявени форсмажорни обстоятелства, издаващият лицензиите орган издава извлечение за това оставащо количество и нанася в него информацията, предвидена в известието относно лицензиите за внос и износ на земеделски продукти.
 Това извлечение не може да